**OBEC ŠARIŠSKÁ PORUBA**

**Z á p i s n i c a**

**zo zasadnutia obecného zastupiteľstva konaného dňa 17. 10. 2014**

**Otvorenie**

Riadne zasadnutie Obecného zastupiteľstva otvoril a všetkých prítomných privítal starosta obce

**Schválenie programu Obecného zastupiteľstva a overovateľov zápisnice**

Po odsúhlasení programu zastupiteľstva boli odsúhlasení aj overovatelia zápisnice a to Ľudmila Beňová a Peter Plančár.

**Kontrola prijatých uznesení**

Všeobecne záväzné nariadenie č. 01/2014 je pripravené na schválenie.

**Voľby do orgánov samosprávy 2014**

 Voľby do orgánov samosprávy obcí (komunálne voľby 2014) sú vyhlásené na 15. novembra 2014. Všetky prípravné práce spojené s komunálnymi voľbami 2014 prebiehajú podľa určeného harmonogramu. Na starostu sú 3 kandidáti a na poslancov 9 kandidátov.

**Všeobecne záväzné nariadenie č. 01/2014 o mieste a čase zápisu detí do ZŠ**

 Starosta prečítal VZN č. 01/2014 o mieste a čase zápisu detí do ZŠ v Šarišskej Porube a následne poslanci jednohlasne odsúhlasili uvedené Všeobecne záväzné nariadenie.

**Prevádzkový poriadok MŠ**

 Na podnet rodičov detí navštevujúcich Materskú školu v Šarišskej Porube padol návrh na zmenu prevádzkovej doby na 06,30-16,30 . Taktiež rodičia detí navrhujú aby MŠ bola otvorená aj prvé 2 týždne na začiatku letných prázdnin. Poslanci oba návrhy jednohlasne odsúhlasili a uznesením č. 40/2014 schválili prevádzkový poriadok MŠ v Šar. Porube od 01. 11. 2014.

**Projekty realizované cez MAS**

 Starosta informoval o projektoch realizovaných cez MAS Šafrán a to „Verejné priestranstvo“ a „Rozšírenie Verejného osvetlenia“. Preplatená do dnešného dňa bola žiadosť o platbu k projektu „Verejné priestranstvo“ vo výške 21.269,81 a žiadosť o platbu k projektu „Rozšírenie Verejného osvetlenia“ vo výške 11.827,79. Žiadosti o úhradu DPH k obom uvedeným projektom zatiaľ sú podané ale nie sú preplatené.

**Projekty cez POD**

Starosta informoval o projekte cez Program obnovy dediny „Revitalizácia lokalít v obci Šarišská Poruba – projektová dokumentácia“ vo výške 5000,00 eur. Spoluúčasť obce je vo výške 263,16 eur. Obec spoluúčasť už uhradila. Žiadosť o preplatenie je odoslaná a zatiaľ nepreplatená.

**Mesiac úcty k starším**

 Október je mesiacom úcty k starším. Aj v našej obci si chceme uctiť našich seniorov a to v podobe spoločenského posedenia dňa 24. 10. 2014 o 18,00 hod. v Kultúrnom dome. Posedenie nám spestria svojím programom deti z Materskej školy a žiaci zo Základnej školy v Šar. Porube. O kultúrny program sa postará hudobná skupina Tri kone zo Šar. Poruby.

**Cestovný poriadok SAD**

 Starosta informoval o zaslaných požiadavkách k novému cestovnému poriadku SAD, ktorý bude platný od 01. 12. 2014. Ku zaslaným požiadavkám bude stretnutie starostov na SAD.

**MAS Šafran**

|  |
| --- |
| **Aktuálne zloženie výkonného výboru MAS Šafrán** |
| Názov člena MAS                                            | Zástupca                          | Sektor |
| Obec Teriakovce | Miroslav Angelovič | verejný sektor |
| Obec Tulčík | Ing. Janka Šoltésová | verejný sektor |
| Obec Okružná | Mgr. Pavol Lackanič | verejný sektor |
| Športové a záujmové združenie Trnkov | Emília Ballarinová | tretí sektor |
| TJ ROZVOJ Pušovce | Jaroslav Migaš | tretí sektor |
| DHZ Kapušany | Miroslav Jakša | tretí sektor |
| Adriana Birošová | Adriana Birošová | občiansky sektor |

**Multifunkčné ihrisko**

 Z dôvodu skorého stmievania sa a tým aj šetrenia el. energie je potrebné upraviť dobu prevádzkovej doby pri multifunkčnom ihrisku. Poslanci jednohlasne odsúhlasili zimný prevádzkový čas max. do 18,00 hod – do 15. novembra 2014 a v prípade mrazov zákaz používania ihriska.

**Diskusia**

 V diskusii prečítala p. Gaľová Zápisnicu z kontroly finančnej komisie, ktorá je súčasťou tejto zápisnice. Najviac poukázala na vysoké úhrady za telekomunikačné služby Orange – starosta obce, za vývoz komunálneho odpadu z rómskej osady a na skutočnosť, že voči rómskym občanom obec eviduje pohľadávky za komunálny odpad vo výške cca 6.000,00 eur. Taktiež poukázala na schválené dotácie pre rímskokatolícku cirkev a evanjelickú cirkev po 100,00 eur a na faktúru za autobus na rómsky odpust do Gaboltova, kde je suma prekročená o 80,00 eur. Navrhla preto doplatiť evanjelickej cirkvi taktiež 80,00 eur. Ďalšou faktúrou, voči ktorej mala komisia výhrady je aj faktúra za omaľovánky s reklamou našej obce vo výške 260,00 eur.

 Poslanci prejednávali aj opakovaný havarijný stav strechy na budove Obecného úradu a odsúhlasili podanie reklamácie na celkovú výmenu strechy, nie na čiastočné opravy.

 Pracovníčka Obecného úradu p. Ondičová opätovne upozornila poslancov aj kontrolórku obce o stave chýbajúcich finančných prostriedkov vo výške 6.750,00 eur v pokladni, z dôvodu opakovaných výberov starostom obce z účtu ZŠ. Pracovníčka upozornila Obecné zastupiteľstvo o pozdĺžnosti obce voči ZŠ vo výške 15.000,00 eur. Poslanci na základe uvedených informácií uložili starostovi obce na základe uznesenia č. 45/2014 vysporiadať tieto finančné záležitosti do 31. októbra 2014.

 Pracovníčka Obecného úradu p. Martonová informovala o záujme rómskych občanov z osady Jarovnice odkúpiť hospodársku budovu od Obč. združenia Priatelia zvierat, ktorá sa nachádza na súkromných pozemkoch v areáli PD Kapušany so sídlom v Šar. Porube. Občianske združenie Priatelia zvierat, podľa posledného emailu končí svoju činnosť, preto chce túto hospodársku budovu odpredať.

**Návrh na uznesenie**

Obecné zastupiteľstvo schválilo uznesenie zo zasadnutia obecného zastupiteľstva

konaného dňa 17. 10. 2014 , ktoré tvorí samostatnú prílohu tejto zápisnice.

**Záver**

 Starosta obce poďakoval všetkým za účasť a  zasadnutie OZ ukončil.

Zástupca starostu: Overovatelia: Starosta obce: